alexandrainst/scandi-wiki huggingface dataset:
Pøbel

For kunstneren, se Pøbel (kunstner)
Pøbel (fra fransk, av latin populus, «folk») er et nedsettende uttrykk for almenheten, «rå, udannede personer, pakk, ramp», i henhold til Bokmålsordboka. Ordet blir brukt synonymt med udannede personer. Ordet betegnet i sin tid en mangel på kultur, åndsdannelse, raffinement, og stil. I dag brukes det isteden helst om ungdommer som ikke viser folkeskikk eller bevisst bryter normer og regler.

I middelalderen ble det lånt fra gammelfransk (poble) til tysk (Pöbel).

Pøbelvelde er også et annet ord for oklokrati.

Referanser

Ord og uttrykk
Skjellsord
Season of Mist

Season of Mist er et fransk uavhengig plateselskap. De har spesialisert seg innenfor sjangrene metal og rock og har hovedkontorene sine i Marseille.

Band og artister
 ...And Oceans – finsk Symfonisk black metal
 Abaddon Incarnate – irsk brutal death metal 
 Aborym – italiensk black metal / industrial music
 Aghora – amerikansk progressive metal
 Agressor – Fransk death metal
 Anaal Nathrakh – britisk black metal
 Anata – svensk technical death metal
 Anorexia Nervosa – fransk Symfonisk black metal
 Arcturus – norsk avant-garde metal
 Atrox – norsk eksperimental metal
 Bethzaida – norsk black metal
 Black Dawn – finsk black metal
 Bloodthorn – norsk atmospheric black metal
 Blood Duster – Australsk grindcore
 Carnival in Coal – fransk experimental metal
 Carpathian Forest – norsk black metal
 Christian Death
 Confessor – amerikansk Technical doom metal
 Corpus – Industrial metal 
 Cultus Sanguine – italiensk gothic metal
 Cynic – amerikansk progressive metal
 Dagoba – fransk Industrial metal
 Darkside – australsk death metal
 Dawn of Relic – finsk black metal
 Dead Shape Figure – finsk thrash metal
 Deströyer 666 – australsk blackened thrash metal
 Diabolic – Amerikansk death metal
 Esoteric – engelsk ekstrem doom metal
 Fleshgrind – amerika death metal
 Furious Trauma – dansk thrash and roll
 Geasa – Irsk black metal
 Gorelord – norsk gore metal
 Gorguts – canadisk death metal
 Griffin – norsk thrash metal
 Jungle Rot – amerika death metal
 Kampfar – norsk viking metal
 Karelia – industrial/gothic metal
 Kill the Thrill – fransk industrial metal
 Mayhem – norsk black metal
 Meridian – sveitsisk symphonic black metal
 Mezzerschmitt – norsk industrial black metal
 Morgul – norsk black metal
 My Insanity – tysk gothic metal
 Naer Mataron – gresk black metal
 Necrophagia – amerikansk death metal
 Nocturnus – amerikansk technical death metal
 Order of the Ebon Hand – gresk black metal
 Oxiplegatz – svensk industrial metal
 Penumbra – fransk gothic metal
 Red Harvest – norsk industrial metal
 Rotting Christ – Gresk gothic/Melodisk black metal
 Salem – israelsk Oriental metal
 Septic Flesh – gresk death metal gothic metal
 Seth – fransk black metal
 Solefald – norsk avant-garde metal
 Soul Demise – tysk death metal
 Sturmgeist – norsk experimental black/thrash metal
 Syrinx – fransk heavy metal
 Tactile Gemma – norsk heavenly voices
 The Bleeding Light – bulgarsk dark industrial metal
 The CNK – fransk industrial metal
 The Crest – norsk gothic metal
 Tsjuder – norsk black metal
 Twelfth Gate – amerikansk heavy thrash metal
 Viking Crown – amerikansk black metal
 Vreid – norsk black metal
 Watain – svensk Black metal
 Winds Of Sirius – fransk gothic metal
 Wurdulak – norsk black metal
 Yattering – polsk technical death metal

Eksterne lenker
 
 Season of Mist hos MySpace

Heavy metal-plateselskaper
Uavhengige plateselskaper
Plateselskaper etablert i 1996
Federico Bahamontes

Federico Martín Bahamontes (født 9. juli 1928 i Santo Domingo-Caudillo i Toledo) er en tidligere spansk profesjonell syklist. Han var berømt som en klatrespesialist og hadde kallenavnet El águila de Toledo (Ørnen fra Toledo). 

Han vant Tour de France i 1959, ble nummer to i 1963 og nummer tre året etter, og vant totalt syv etapper. Bahamontes vant klatretrøya seks ganger (1954, 1958, 1959, 1962, 1963, 1964), kun Richard Virenque har flere. Han fikk også en andreplass i Vuelta a España i 1957 og vant klatrekonkurransen både da og i 1958, da han fikk en 6.-plass. I Giro d'Italia vant han klatrekonkurransen i 1956. Han var den første til å vinne klatretrøya i alle tre Grand Tours.

Referanser

Eksterne lenker 
 
 Bildegalleri 

Spanske syklister
Tour de France-vinnere
Personer fra provinsen Toledo
Fødsler i 1928
Det katolske universitetet i Leuven

Det katolske universitetet i Leuven var det største, eldste og mest fremtredende universitetet i Belgia. Det ble grunnlagt i 1425 av pave Martin V, og gjenopprettet i 1835 etter et opphold fra de franske revolusjonskrigene. 

I 1968 ble universitetet delt i to universiteter:

Katholieke Universiteit Leuven, nederlandskspråklig, med hovedsete i Leuven
Université catholique de Louvain, franskspråklig, med hovedsete i Louvain-la-Neuve.

Universiteter i Belgia
Katolske utdanningsinstitusjoner
Etableringer i 1425
Utdanningsinstitusjoner etablert på 1400-tallet
Finn Eriksen

Finn Eriksen (født 17. juni 1937, død 4. mars 2020) var en norsk trompetist og orkesterleder, kjent fra flere pop-innspillinger fra 1960-tallet og fremover.

Etter karrierestart i Bjølsen skoles musikkorps fikk han innpass i Kjell Karlsens jazzbesetninger (1956–). Han figurerte i lengre perioder på VG-lista med blant annet Lappland (22 uker, 1965), Exodus song (4 uker, 1965) og Smil Maria (9 uker, 1967). Eriksen fikk tilnavnet «Norges Herb Alpert» og ledet sitt eget Finn Eriksens orkester med blant andre Christian Beck på trompet, Jarl Johansen på trompet, Frode Thingnæs på trombone, Bjørn Johansen på saksofon, Iver Kleive på Hammond-orgel, Nils Petter Nyrén på gitar, Espen Rud på trommer, Leif Jensen på trommer, Gunnar Aas på trommer, Terje Venaas på bass, Magnus Volden på fiolin og Anne-Karine Strøm og Ivar Finsen på vokal. Eriksen var i juryen for Norsk Melodi Grand Prix 1973, Norsk Melodi Grand Prix 1974 og Norsk Melodi Grand Prix 1975.

Som studiomusiker bidro han til flere hundre utgivelser. Eriksen spilte i Radiostorbandet et par tiår og ved Oslo Nye Teater og Chat Noir som teatermusiker. Med Odd Børre arrangerte han diverse danseaftener.

Han var far til jazztrompetist Kim Eriksen, vokalist Anca Bjerke, Line Tonette Hafne og Marianne Søberg

Utmerkelser 
 Gammleng-prisen 2002 i klasse veteran

Utgivelser 
 Silver threads among the gold / Pagan love song (EP Viking, 1962).  Gjennombruddsplate.
 Come back to my arms / Tin tin (EP Viking, 1962)
 Gigolo gigolino / Falling in love (EP Viking, 1963)
 Finnjerven(Jenka) / Lappland (Fontana, 1965).  Solgte 130 000.  Akkompagnert av Kjell Karlsens Orkester.
 Finn Eriksen (LP Fontana, 1966)
 Nidelven / Exodus song (EP Fontana, 1966)
 O bli hos meg / å tro / Ave Maria /Santa Lucia (EP Fontana, 1966)
 Hardanger / Hjem mot nord (EP Fontana, 1966)
 Japlaten (EP 1966).  For Flyktningerådet.
 Smil Maria / Musikk vi hører mens vi titter på jentene (EP Triola, 1967)
 Nana / Trompet for Linda (EP Triola, 1968)
 Avskjedstoner / Nicoline (EP Triola, 1968)
 Happy song / Sommernatt (EP Triola, 1968)
 Jeg skal komme til deg / Barnatro (EP Triola, 1968)
 Finn Eriksen (LP Triola, 1969)
 Je t'aime / Mitt Namn är Jack (EP Triola, 1969)
 O mein papa / Il Silenzio (EP Triola, 1970)
 Ser du stjernen i det blå / Amazing greis (EP Triola, 1971)
 The trumpet sound of musicals (LP Triola, 1971)
 Hva har vel du / vi vil leve (EP Triola, 1972)
 Vi vil leve (LP Triola, 1972)
 Trompeterens serenade / Minnenes melodi (EP Polydor, 1973)
 Sayonara / Ved Rondane (EP Triola, 1973)
 Sommerminner (LP Flower, 1974)
 Spanske øyne / Landeveien er min skjebne (EP Trioa, 1974)
 Jeg er så glad hver julekveld (LP Flower, 1974)
 Dolannes melodi / El condor pasa (EP, Triola, 1976)
 Dolannes melodi (LP, Flower, 1976)
 På oppfordring (EP, EDW, 1988)
 Golden Tunes (Triola, 1998) samleplate
 Fred på jord (EDW Records, 1999)
 Julemorgen (1999)
 Sydover (EDW Records, 2002) 
 Bred dina vida vingar (Master music, 2005)

Referanser 

Norske trompetister
Personer fra Oslo
Det er her æ høre tel

«Det er her æ høre tel» er et norsk teaterstykke skrevet av skuespilleren og forfatteren Klaus Hagerup. Skuespillet hadde premiere ved Hålogaland teater 4. mars 1973. 

«Det er her æ høre tel» markerte gjennombruddet for Hålogaland teater, et regionteater som åpnet høsten 1971 og var det første profesjonelle teateret i Nord-Norge. I tråd med den politisk radikale profilen ved teateret, der ønsket var å lage folkelig teater på nordnorsk målføre, handler stykket om regional kultur og politikk. Stykket forteller om lokalbefolkninga i fiskeværene Senjahopen og Mefjordvær på yttersida av Senja som går til skattestreik da de ikke får veiforbindelsen de har blitt lovet. 

«Det er her æ høre tel» ble vist over hele Nord-Norge og som gjestespill i Oslo og Trondheim. Siden kom stykket også i en fjernsynsversjon som ble vist i alle nordiske land og gjorde Hålogaland teater kjent over hele Skandinavia. Stykket er siden blitt et kjennetegn for teateret og den nord-norske kulturbevegelsen på 1970-tallet. 

Norske skuespill
Kultur i Troms og Finnmark
Skuespill fra 1973
Griegakademiet

Griegakademiet – Institutt for musikk ble opprettet i 1995 ved Universitetet i Bergen og tilordnet Det humanistiske fakultet. Forløperen var Musikakademiet i Bergen, som med støtte fra Edvard Grieg, ble grunnlagt av Torgrim Castberg i 1905. Akademiet hadde ca. 175 elevplasser ved oppstart.  Musikakademiet skiftet navn til Bergen musikkonservatorium i 1932.

I 2017 ble Fakultet for kunst, musikk og design opprettet ved Universitet i Bergen. KMD består av Kunstakademiet – Institutt for samtidskunst, Griegakademiet - Institutt for musikk og Institutt for design.

Griegakademiet har lokaler i Nygård skole i Bergen sentrum, men en samlokalisering med resten av fakultetet er under planlegging. Griegakademiet har i underkant av 300 studieplasser og ca 80 ansatte. Instituttleder er professor Randi Rolvsjord.

Griegkademiet tilbyr høyere utdanning på bachelor-, master- og doktorgradsnivå innen musikkutøving (klassisk, tradisjonsmusikk, jazz), komposisjon, praktisk-pedagogisk utdanning (PPU), musikkterapi og musikkvitenskap. Griegakademiet har også et talentprogram – Griegakademiets unge talenter (GUT) – for elever i 13-19 årsalderen.  Griegakademiet drifter også Grieg research school in interdisciplinary music studies, i samarbeid Høgskolen på Vestlandet, Universitetet i Stavanger, Universitetet i Agder og Høgskulen i Volda. (GAMUT) – Griegakademiets senter for musikkterapiforskning drives sammen med Norce og Senter for Griegforskning er et samarbeid med KODE. Ole Bull Akademiet på Voss har studieplasser i tradisjonsmusikk knyttet til Griegakademiet og folkemusikkarkivet Arne Bjørndals samling hører også til Griegakademiet.

Referanser

Litteratur
Med Grieg i ryggen. Musikkutdanning i Bergen gjennom 100 år. Bergen 2005.

Eksterne lenker 
 Griegakademiets hjemmeside
Griegakademiets historie
 Bergen byleksikon på nett, om Griegakademiet
Om Bergen musikkonservatorium i Store Norske Leksikon
Griegakademiet i Store Norske Leksikon

Enheter ved Universitetet i Bergen
Musikkinstitusjoner
Etableringer i 1905
Utdanningsinstitusjoner nedlagt i 2016
Bergenhus
Bjørn Sverre Birkeland

Bjørn Sverre Birkeland (født 11. februar 1964 i Haugesund) er en norsk tekstforfatter, komponist og artist. Birkeland er fra 2015 ordfører i Tinn kommune i Telemark for Senterpartiet.

Birkeland var opprinnelig medlem av Høyre og var også leder av Tinn Høyre (2013-2014), men meldte seg ut av partiet etter nedleggelsen av Rjukan sykehus, som endelig ble bestemt i Stortinget 17. juni 2014.

Bjørn Sverre Birkeland var frontfigur i rockebandet Codex på 1980-tallet og seinere med i duoen Quo Vadis, sammen med Bernt Michael Kallevik. Han har gitt ut soloplatene Det du aldri sa i 2005 og I meg trår vinden i 2009. 

Av yrke er Birkeland spesialsykepleier i psykiatri og var leder av psykiatritjenesten i Tinn kommune før han ble ordfører. Han er ellers en mye brukt foreleser og foredragsholder. I 2001 utga han fagboka På rett spor.

Eksterne lenker 
 Høyres leder i Tinn går til Senterpartiet - Nationen 12.08.2014, besøkt 27. juli 2016
 Birkeland har trukket seg som leder av Tinn Høyre  - Varden 12.08.2014, besøkt 27. juli 2016
 Birkeland - Tinn har tatt et verdivalg - NRK Telemark 15.9.2015, besøkt 27. juli 2016

 
 

Norske rockemusikere
Ordførere i Tinn
Sp-ordførere i Telemark
Personer fra Haugesund kommune
Personer fra Tinn kommune
Kvensk institutt

Kvensk institutt, eller Kainun institutti, er et nasjonalt senter for kvensk språk og kultur. Senteret ligger i Børselv i Porsanger kommune. Instituttet ble offisielt åpnet i 2007. Nasjonale oppgaver er å etablere og drifte et kvensk språkråd samt å drive opplysningsarbeide om språk og kultur. Instituttets formål er å utvikle, dokumentere og formidle kunnskaper og informasjon om kvensk språk og kultur og fremme bruken av kvensk språk i samfunnet.

Eksterne lenker
 

Kvensk
Byggverk i Porsanger
Kultur i Porsanger
Haugesund folkebibliotek

Haugesund folkebibliotek er et bibliotek som ligger i Kirkegata 151 i Haugesund, like øst for Vår Frelsers kirke i sentrum av byen. Biblioteket var etter starten i 1893 lokalisert en lang rekke provisoriske steder frem til biblioteket i flyttet inn i dagens bygg, som ble prosjektert og oppført i perioden 1965–1967. Bygningen er tegnet av en av byens viktigste etterkrigsarkitekter, David Sandved, og biblioteket regnes som et av hans hovedverk. Haugesund folkebibliotek er tegnet som et helhetlig kunstverk, der arkitekten har vært ansvarlig for design av både interiør og inventar. Arkitekturens intime forhold mellom form og funksjon er blitt fremhevet som en styrke ved bygget. I juni 2012 ble biblioteket midlertidig fredet av Fylkeskonservatoren . Etter istandsetting ble folkebiblioteket fredet av Riksantikvaren den  15. november 2019 som et fremragende eksempel på modernistisk arkitektur og et kulturminne av nasjonal verdi.

Galleri

Referanser

Eksterne lenker
 Bibliotekets hjemmeside 
 Bygg uten grenser: Haugesund Folkebibliotek 

Folkebiblioteker i Norge
Fredete byggverk i Rogaland
Kulturminner i Haugesund
Kultur i Rogaland
Byggverk i Haugesund
Etableringer i 1893
Kirkehamn

Kirkehamn, også skrevet Kirkehavn, er en uthavn og ansees som hovedsted på øya Hidra i Flekkefjord kommune i Agder. Stedet ligger i et innelukket havneområde vest på Hidra. Hidra kirke, en åttekantet og korsformet kirke fra 1854, er godt synlig i innseilingen fra havet. Bygningsmiljøet som ligger langs sjøen er stort sett godt ivaretatt. Sett under ett inneholder hele Kirkhavn godt bevarte kulturminner i form av bebyggelse, steingjerder, forstøtningsmurer og rydningsrøyser. 

Stedet har lang historie med fiske og sjøfart. Bosettingsfunn fra steinalder er påvist i torvlag ute i havnebassenget. 

Kirkehavn er klassifisert som et spesielt verneverdig område i Vest-Agder.

Referanser

Eksterne lenker
 Kulturlandskap med nasjonal verdi i Vest-Agder

Bosetninger i Flekkefjord
Fiskevær i Agder
Uthavner
Kaoru Wada

er en japansk komponist, dirigent og pianist fra Yamaguchi prefektur. Han studerte ved Tokyo College of Music og er mest kjent for musikken han har skrevet for animer. Han ble kjent i vesten gjennom 3x3 Eyes, Battle Angel Alita, Samurai 7 og InuYasha. Han har også arrangert musikk for orkester og piano for lydsporene til Kingdom Hearts og Kingdom Hearts II.

Eksterne lenker 
 
 
 
 

Japanske komponister
Filmmusikkomponister
Personer fra Shimonoseki
Elgesem

Elgesem er en grunnkrets beliggende på Haukerød i Sandefjord i Vestfold. Området ligger langs raet som strekker seg gjennom Vestfold.

Her finnes et gravfelt som er et av Sandefjords mest fremtredende fornminner. Funn i gravfeltet viser at det har vært bosetninger fra minst år 500 f.Kr. her. Gravfeltet slik det fremstår i dag, består av 8 gravhauger og en 45 meter lang skipsformet steinsetting.

Gravfeltet ble arkeologisk utgravd av Nicolay Nicolaysen i 1870, og fredet samme år.

Man tror at feltet opprinnelig har inneholdt mellom 20 og 30 gravhauger. I tillegg er det også funnet en mengde umerkede graver i området. Mange av disse er forsvunnet som en følge av bebyggelse, dyrking og veibygging. Gravene som er undersøkt har avdekket funn fra ca. år 500 f.Kr. til ca. år 1000 e.Kr, altså fra jernalderen.

Blant tingene som ble funnet, var en runestein med inskripsjonen «alu» som kan bety øl. Dette er det hyppigst forekommende ordet på runesteiner, og meningen bak er antakelig den rollen øl spilte i ulike ritualer i fortiden, for eksempel gravøl og barsel («barns-øl»). Runesteinen i granitt er 172 cm høy, 90 cm bred og ca. 18 cm tykk. Den er datert til første halvdel av 400-tallet e.Kr. Steinen befinner seg nå i Vikingskipshuset på Bygdøy.

Steinsettingen er 40 meter lang og 7 meter bred, og består av 21 steiner av opprinnelig 38. Steinene i stevnene er 1,85 meter og 2,5 meter høye.

Referanser

Eksterne lenker 
 Elgesem-steinen, artikkel hos Store norske leksikon
 Runene: det første skriftspråket, om runer og runesteiner, artikkel hos Norgeshistorie.no
 Vilhelm Møller: Gravfeltet og steinkretsen på Elgesem, artikkel hos Sandefjord bibliotek/Sandar historielag

Gravfelt i Norge
Kultur i Vestfold og Telemark
Vestfolds historie
Vikingtiden i Norge
Steinsettinger i Norge
Runesteiner i Norge
Kulturminner i Sandefjord

en:Alu (runic)#Runestones
Festo

Festo er et konsern innen industriell automatisering med pneumatikk og elektroniske styresystemer. 

Festo Norge er et datterselskap av Festo AG & Co. KG og er ansvarlig for konsernets aktiviteter i Norge. Festo har vært på det norske markedet siden 1970.

Eksterne lenker 
 

Tyske selskaper
Are Hansen

Are Hansen (født 16. januar 1982 i Fredrikstad) er en norsk rifleskytter, og representerer Norge og Krapfoss Sportskytterlag fra Moss. Han ble Europamester i 2008, i tillegg har han sølv både individuelt og for lag i øvelsen 10 m luftrifle i EM. Hansen har også en rekke Norgesmesterskap både i luftrifle og 50 m rifle.

EM-medaljer 
 2008  Winterthur -  Gull i 10 m luftrifle
 2002  Sølv i 10 m luftrifle jr
 2005  Tallinn -  Sølv i 10 m luftrifle 
 2005  Tallinn -  Sølv i 10 m luftrifle - lag

NM-medaljer

Se også 
 Liste over norgesmestere i rifleskyting

Referanser

Eksterne lenker 
 
 Profil på London2012.com
 Profil på BBC Sport Olympics 2012
 Profil på Sports.Yahoo.com under Sommer-OL 2012

Norske skyttere
Deltakere for Norge under Sommer-OL 2008
Skyttere under Sommer-OL 2008
Deltakere for Norge under Sommer-OL 2012
Skyttere under Sommer-OL 2012
Deltakere under Europalekene 2015
Deltakere for Norge under Sommer-OL 2016
Skyttere under Sommer-OL 2016
Personer fra Fredrikstad kommune
Kongepokalvinnere i skytesport
Haugenfeltet

Haugenfeltet er Vestfolds mest kjente helleristningsfelt. Det ligger like vede ved Furustadveien (Fv 3030), ca. fire kilometer vest for Sandefjord sentrum.

Da en registrering fant sted i 1961–1962 påviste en 78 små og store figurer, som var spredd utover et sytten meter langt felt på den østhellende fjellflaten.

Eksterne lenker
 

Bergkunst i Vestfold og Telemark
Kulturminner i Sandefjord
Wellskatedralen

Wellskatedralen er en katedral innen den engelske kirke plassert i Wells i Somerset‚ England. Katedralen er setet til biskopen av Bath and Wells som bor i det nærliggende Bishop's Palace, Wells. 

Wellskatedralen har blitt beskrevet som «den mest poetiske av de engelske katedraler» og ble bygd mellom 1175 og 1490. Store deler av byggverket er i engelsk-gotisk stil. I den østlige fasaden er mye opprinnelig glass bevart, noe som er ganske sjelden i England. Eksteriøret har en engelsk-gotisk stil over seg og det finnes også et stort tårn plassert i midten av katedralen.

Eksterne lenker 
 

Katedraler i England
Canterbury erkebispedømme
Arkitektur i 1230-årene
Biff Henderson

James Jackson «Biff» Henderson Jr. (født 3. oktober 1946 i Durham i Nord-Carolina) er en amerikansk tv-personlighet best kjent som studiomann i «The Late Show with David Letterman» på CBS. Han fikk kallenavnet «Biff» av moren etter at en av hennes venner hadde drømt om en gutt som hadde navnet Biff.

Biff Henderson begynte som studiomann for David Letterman når han startet opp med «The David Letterman Show» på NBC i 1980. Programmet var kritikerrost men slo aldri helt til og ble tatt av luften etter et halvt år. I 1982 fikk David Letterman et nytt program under navnet «Late Night with David Letterman». Dette ble sendt like etter «The Tonight Show starring Johnny Carson». Nok en gang ble Biff Henderson valgt som studiomann. Der jobbet han helt til 1993 da David Letterman valgte å gå fra NBC til CBS og «The Late Show with David Letterman».

Under opptakene av Late Show with David Letterman 8. februar 2010 skadet Henderson sitt høyre kne etter at han og Letterman spilte amerikansk fotball. Programmet ventet på Super Bowl-vinner og New Orleans Saints-quarterback Drew Brees som satt fast i trafikken i Lincoln Tunnel, og for å drepe litt tid mens de ventet spilte Letterman og Henderson ball for å underholde publikum. Men det gikk galt når Henderson skulle ta imot passningen fra Letterman, og Henderson falt ned trappa fra scenen og landet i salen blant publikum. Han ble kjørt med ambulanse til Roosevelt Hospital.

Når Biff Henderson entrer scenen spiller alltid Paul Shaffer and The CBS Orchestra Milestones av Miles Davis.

Referanser

Eksterne lenker 
 Biff Henderson hos Late Show with David Letterman
 
 

TV-personligheter fra USA
Personer fra Durham i Nord-Carolina
Fødsler i 1946
Strongman

Strongman (engelsk for «sterk mann») er en engelsk betegnelse for kraftkarer, sirkusatleter og deltakere i moderne strongman-konkurranser. 

På 1800-tallet, før det kom en inndeling i ulike sportsgrener som eksempelvis vektløfting og styrkeløft, ble begrepet benyttet om enhver ekstrem sterk person. Det var ikke uvanlig at personer kjent for sin fysiske styrke demonstrerte sine evner som et innslag på sirkus og tilsvarende underholdning. Sent på 1900-tallet endret benevnelsen seg til å beskrive utøvere av konkurranseformen strongman eller strength athletics, som har utgangspunkt i styrkeløft og høylandsleker.

Den best kjente konkurransen innen strongman i nyere tid er Verdens sterkeste mann og Verdens sterkeste mann-superserie. Disse konkurransene har ikke vært en del av den organiserte idretten, og heller ikke underlagt de samme krav om antidoping som andre idretter. Doping har derfor vært utbredt i strongman-miljøet, selv om det i nyere tid har blitt tatt initiativ til å rydde opp.

Trening 
For å kunne hevde seg i denne konkurranseformen, stilles det store krav til både eksplosiv- og utholdende styrke. Det er viktig å trene styrketrening for hele kroppen, med stor fokus på basisøvelsene markløft, knebøy og benkpress, samt spesifikke øvelser som det blir konkurrert i.

Noen kjente strongmen

I gamle dager 

 Hermann Görner
 Paul Edward Anderson
 The Great Antonio
 Charles Atlas
 Louis Cyr
 Angus Graham
 Koca Yusuf
 Georg Hackenschmidt
 Georg Lurich
 Angus MacAskill
 Grutte Pier
 Ivan Poddubniy
 Eugen Sandow
 Arthur Saxon
 Alexander Zass

I nyere tid 

 Jón Páll Sigmarsson
 Magnús Ver Magnússon
 Jouko Ahola
 Raimonds Bergmanis
 Geoff Capes
 Georges Christen
 Dominic Filiou
 Hugo Girard
 Mark Henry
 Terry Hollands
 Svend Karlsen
 Bill Kazmaier
 Mark Kirsch
 Jesse Marunde
 Travis Ortmayer
 Sławomir Orzeł
 Ted van der Parre
 Arild Haugen
 Johnny Perry
 Phil Pfister
 Derek Poundstone
 Mariusz Pudzianowski
 Don Reinhoudt
 Jamie Reeves
 Glenn Ross
 Žydrūnas Savickas
 Magnus Samuelsson
 Richard Skog
 Gary Taylor
 Vasyl Virastjuk
 Janne Virtanen
 Bruce Wilhelm
 Stuart Moffat

Se også 
 Verdens sterkeste mann
Styrkeløft
 Vektløfting
 Kroppsbygging
 Strongwoman
 Håndbak

Referanser

Eksterne lenker 
 
 Oldtime Strongman Feats of Strength In The Modern Era
  Oldtime Strongmen History and Physical Culture Site
 Strongman Competition on Toronto Island Site
 Kungfudo.com: a site explaining the physics behind the tricks of oldtime strongmen

Strongman